Afrikaanse kerk in Oz pos leraar – NG Vishoek
Home / Afrikaanse kerk in Oz pos leraar
Die oud-Pretorianer bestempel Au­straliërs se lewensbeskouing as "sekulêr-humanisties tot ­ateïsties" en sê hulle leef "doodgewoon losbandig" en is uitge­lewer aan 'n "ongebreidelde hedonistiese lewenstyl".
Sy ore was egter glo doof vir sy lidmate se klagtes oor sy "afskeepwerk" – hy het glo net Sondae gepreek en geen verdere herderlike werk gedoen nie.
Grey se siening van die bediening, die bestuur van geld en die verwagte nederigheid as 'n herder het drasties verskil van die verwagtinge van die gemeente, sê lidmate wat verkies om anoniem te praat.
Sy "styl" en "houding" het glo verdeeldheid gesaai en hy het glo ook meer tyd by sy vrou se geskenk-en-skryfbehoeftewinkel deurgebring as met kerksake.
Daarby het hy glo 'n "dominee-mevrou"-kultuur, wat lid­mate geglo het hulle in Suid-Afrika agtergelaat het, aan hulle opgedwing.
'n Lidmaat sê van die stigterslede van die gemeente het later padgegee.
"Sowat 47 dominees het al na die ooskus gekom en Grey het almal se patroon gevolg: dominee speel, bedank dan (of ons dwing hom om te gaan) en gaan preek daarna vir die Aussies in swak Engels of word hulp-predikers in 'n Aussie-gemeente.
"Daarna word hulle finansiële konsultante, polisverkopers of polisiemanne.
"Grey is gevra om te bedank en doen nou 'n klerklike werkie by 'n Christelike organisasie."
Grey het aan Rapport gesê: "Ek laat staan wat agter my is en strek my uit na wat voor my lê. Ek sal my eerder op die bediening van die 60% non-churched Australians toespits.
"Ek en my vrou (Elise) het by my ou Suid-Afrikaanse bediening, die Campus Crusade for Christ, aangesluit.
"Ek glo baie Afrikaanssprekendes sal mettertyd met ons saamwerk."
Volgens ds. Renier van der Klashorst, 'n Afrikaanse predikant by die Pioneer Community Church in Queensland, "sit die kerk met 'n krisis".
"Sowat 40% van die predikante wat hierheen immigreer, raak soms uitgebrand of beland in 'n ander beroep. Sommige predikante is dalk ontnugter, doen te veel, werk sewe dae, of verval in kerkpolitiek.
"Ek moet egter byvoeg: Om die Aussies geestelik te bearbei, is 'n groot uitdaging.
"Hulle is reëlvaste mense, maar nie lief vir kerk toe gaan nie. Sowat 6% is wel kerkgangers. Baie gewese Suid-Afrikaners hier gaan ook nie kerk toe nie," sê Van der Klashorst.